
ŠAKIŲ RAJONO SAVIVALDYBĖS TARYBA

SPRENDIMAS

DĖL GELGAUDIŠKIO PAGRINDINĖS MOKYKLOS NUOSTATŲ TVIRTINIMO

2013 m. liepos 25 d. Nr. T-283
Šakiai


Rajono savivaldybės taryba, vadovaudamasi Lietuvos Respublikos Vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 4 dalimi, 18 straipsnio 1 dalimi, Švietimo įstatymo (Žin., 1991, Nr. 23-593; 2003, Nr. 63-2853; 2011, Nr. 38-1804) 43 straipsnio 3 dalimi, Biudžetinių įstaigų įstatymo (Žin., 1995, Nr. 104-2322; 2010, Nr. 15-699) 6 straipsnio 5 dalimi bei atsižvelgdama į mokyklos tarybos pritarimą, nusprendžia:

 
1. Patvirtinti Gelgaudiškio pagrindinės mokyklos nuostatus (pridedama).

2. Įgalioti Gelgaudiškio pagrindinės mokyklos direktorių pasirašyti mokyklos nuostatus ir juos įregistruoti Juridinių asmenų registre.


3. Pripažinti netekusiu galios rajono savivaldybės tarybos 2010 m. balandžio 29 d. sprendimo Nr. T-98 „Dėl Gelgaudiškio ir Plokščių  vidurinių mokyklų nuostatų tvirtinimo“ 1.1. punktą.


4. Nustatyti, jog šis sprendimas įsigalioja nuo 2013 m. rugsėjo 1 d.

Meras









Juozas Bertašius

